<classify> WAGOMBEA wote waliochukua na kurejesha fomu za kuwania nafasi mbalimbali za uongozi katika uchaguzi wa serikali za mitaa, bila kujali kama walienguliwa, wamerejeshwa kuwania uongozi.Hata hivyo, hiyo haiwahusu wale wasio raia, wasiojiandikisha au waliojiandikisha mara mbili.Haya yamebainishwa jana jijini Dodoma na Waziri wa Nchi Ofisi ya Rais, Tawala za Mikoa na Serikali za MitaaTamisemi, Selemani Jafo.Alisema hayo alipokuwa akizungumza na waandishi wa habari kuhusu uchaguzi huo. Hatua hiyo ya Jafo, inatokana na Kanuni za Uchaguzi wa Serikali za Mitaa, kumpa nafasi waziri mwenye dhamana ya uchaguzi, kutoa mwongozo wa jambo lolote, kwa ajili ya uchaguzi huo.Kwa mujibu wa Kanuni za Uchaguzi wa Serikali za Mitaa mwaka 2019 Tangazo la Serikali Namba 371 Kanuni ya 49, Tangazo Namba 372 la mwaka 2019 Kanuni ya 51, Tangazo la Serikali Namba 373 la mwaka 2019 Kanuni ya 52 na Tangazo la Serikali Namba 374 la mwaka 2019 Kanuni ya 52, ninatoa mwongozo kwamba wagombea wote, ambao waliteuliwa na kudhaminiwa na vyama vyao na kufanikiwa kurejesha fomu zao za uteuzi kwa wasimamizi wasaidizi wa uchaguzi katika kipindi kilichokuwa kimepangwa, cha kuchukua na kurejesha fomu, wanapewa sifa ya kupigiwa kura na wananchi,amesema Jafo.Wengine ambao hawataruhusiwa, kuwania uongozi ni wale ambao watabainika kuwa wamejidhamini wenyewe, hajadhaminiwa na chama cha siasa, wameresha fomu wagombea wawili au zaidi katika nafasi moja kutoka chama kimoja ;na kama atakuwa amejitoa kwa mujibu wa Kanuni za Uchaguzi wa Serikali za Mitaa. Hakuna kuweka mpira kwapaniNadhani ni habari njema kwa wale waliokuwa na dukuduku, pingamizi sasa mambo yote yale tumeyaondoa kwamba ili mradi wamerejesha fomu zao, lakini hawana pingamizi za uraia na mambo mengine niliyoyaeleza, basi naelekeza wasimamizi na wasimamizi wawajumuishe kwa sababu wamepewa sifa. Hakuna kuweka mpira kwapani, hakuna kukimbia hapa mpaka kieleweke, kama mtu alirejesha fomu na hana makandokando niliyoyabainisha, wote wamepewa sifa na watajumuishwwa kwenye wagombea wa uchaguzi. Niwaagize wasimamizi wasaidizi wa uchaguzi, sasa katika maandalizi ya kuandaa karatasi za uchaguzi, kwa wale ambao wamerejesha fomu na hawana makandokando niliyoyazungumza hapa. Ni imani yangu Watanzania watakwenda kushiriki uchaguzi huu vizuri , mimi nimefurahia sana, na hata wale wanachama wa vyama mbalimbali ambao mpaka jana walikuwa wanakimbiza na kuwasilisha rufaa zao,amesema.Vyama vilivyojitoa Jafo alisema Kanuni za Uchaguzi, zinatambua kujitoa kwa mgombea na si chama kujitoa, hivyo mpaka sasa wagombea ambao walijaza fomu na kuzirejesha zikiwa zimedhaminiwa na vyama vya siasa, wagombea hao wanatambulika kushiriki uchaguzi huo.Kama kuna chama kinataka kutoshiriki uchaguzi wa serikali za mitaa, hakikatazwi kuendelea kugoma kwani huenda hiyo ndiyo aina ya demokrasia yao,alisema.Waliochukua na kurudisha fomu Wananchi 555,036 kutoka vyama vyenye usajili wa kudumu, walifanikiwa kuchukua fomu za kugombea, kati ya hao 539,993 sawa na asilimia 97.3 walifanikiwa kurejesha fomu zao.Alisema wananchi waliochukua fomu kutoka Chama cha Mapinduzi CCM, walikuwa ni 412,872 ikiwa ni asilimia 74 ya watu wote waliochukua fomu, wakati Chama cha Demokrasia na Maendeleo Chadema walikuwa ni 105,937 ambayo ni sawa na asilimia 19.Chama cha Wananchi CUF walikuwa ni 24,592 sawa na asilimia nne, ACT- Wazalendo walikuwa ni 8,526 ambao ni sawa na asilimia 1.5, NCCRMageuzi walikuwa 2,244 ambao ni asilimia 0.4 huku vyama vingine vyenye usajili wa kudumu, walikuwa chini yaasilimi 0.1 kwa kila chama.Makosa Jafo alisema walichobaini ni kuwapo kwa changamoto kwa wagombea wengi kufanya makosa ya kikanuni, yaliyosababisha wengi wao kuenguliwa kwenye nafasi walizoomba.Alibainisha baadhi ya makosa kuwa ni wagombea kujidhamini wenyewe, kutojaza fomu namba 4, kutofautiana majina, kutojaza fomu kikamilifu na kuandika umri tofauti.Hii ilitokana na vyama kushindwa kuwajibika ipasavyo katika kuwaelekeza wanachama wao. Na hapa niseme wasimamizi wa uchaguzi na wasimamizi uchaguzi wasaidizi wamefanya kazi yao kwa umakini, weledi na kuzingatia kanuni ambazo vyama vyote ilizipitisha,alisema.Rufaa, pingamizi Jafo alisema pingamizi na rufaa mbalimbali zipatazo 15,380, ziliwasilishwa katika kamati za rufaa kote nchini na kuwa baada ya uamuzi kutolewa rufaa 4,921 ambazo ni sawa na asilimi 32 ya rufaa zote, zilipitishwa.Baada ya maamuzi ya kamati ya jana juzi asilimia 32 ya rufaa hizo zilipitishwa, lakini asilimi 68 ya rufaa zilikosa sifa kwa sababu mbalimbali kulingana na kanuni za uchaguzi,alisema.Waliopita bila kupingwa Jafo alisema katika machakato wa kuchukua na kurudisha fomu, CCM iliweza kupita bila kupingwa katika maeneo mbalimbali, kwa kuwa hapakuwa na mgombea yeyote kutoka vyama vingine vya siasa. Kwa upande wa nafasi ya wenyeviti wa vijiji, CCM imepita bila kupingwa katika vijiji 6,248 kati ya vijiji 12,319 vilivyopo nchini, ambayo ni sawa na asilimia 51.Alisema kwa upande wa wenyeviti wa mitaa, CCM imepita bila kupingwa katika mitaa 1,169 kati ya mitaa 4,263 iliyopo nchini, ambayo ni sawa na asilimia 27.Kwa upande wa vitongoji, CCM imepita bila kupingwa kwenye vitongoji 37,505 kati ya vitongoji 64,384 sawa na asilimia 58.Jafo alisema kwa upande wa Wajumbe wa Kundi la Wanawake, jumla ya wajumbe 64,085 wamepita bila kupingwa na Wajumbe Kundi la Mchanganyiko jumla ya wajumbe 75,560 wamepita bila kupingwa.Wasimamizi wa uchaguzi wataanza kupokea ratiba za kampeni kutoka katika vyama vya siasa kuanzia leo jana hadi kesho leo kwa ajili ya kuziunganisha.Kwa mujibu wa ratiba ya uchaguzi huo uliopangwa kufanyika Novemba 24, mwaka huu, kampeni zinatarajia kuanza Novemba 17 hadi 23, mwaka huu.Kauli ya Msajili wa VyamaWakati Jafo akitoa tamko hilo, Ofisi ya Msajili wa Vyama vya Siasa, imetaka vyama hivyo kujilaumu vyenyewe kwa kutozingatia sheria na kanuni, huku vikitakiwa kuwekeza elimu kwa wanachama wao.Hayo yalisemwa jana na Naibu Msajili wa Vyama vya Siasa nchini, Sisty Nyahoza.Alisema viongozi wa vyama vya siasa walipewa sheria na kanuni, lakini hawakuzisomi wala kuzifuata.Alisema ofisi ya msajili imekuwa ikizungumza mara kwa mara na vyama vya siasa na kuwakumbusha umuhimu wa kusoma kanuni na sheria ili wakae kwenye mstari sahihi. Lakini, alisema ana wasiwasi vyama hivyo vitakuwa vinafungia sheria na kanuni hizo kwenye kabati, badala ya kusoma.Kauli ya Nyahoza imekuja siku tatu baada ya vyama vya Chadema, ACT Wazalendo, Chauma na NCCR Mageuzi kutangaza kujitoa katika kinyanganyiro cha uchaguzi huo wa serikali za mitaani kwa madai kuwa wagombea wao wameenguliwa kutokana na hujuma.Hata hivyo vyama 11visivyo na wawakilishi bungeni, vilitangaza wiki iliyopita kuwa vitashiriki kikamilifu katika uchaguzi huo na kuvikebehi vyama vilivyotangaza kuususia. Vyama hivyo ni DP, NRA, AFP, UDP, ADC, Demokrasia Makini, Ada-Tadea, Sauti na Umma, TLP na CCK.Vyama vimeundwa ili kushiriki uchaguzi, hatuwezi kususia uchaguzi wa serikali za mitaa kwa kuwa kushiriki uchaguzi ndiyo malengo ya kuanzishwa kwa vyama vya siasaalisema Katibu Mkuu wa NRA, Hassan Almasi.Imeandikwa na Anastazia Anyimike, Dodoma na Vicky Kimaro, Dar.  <topic>: KITAIFA 